**A XVIII. Fehértó Napja**

**– természetvédelmi nyílt nap meglátogatása Kardoskúton**

**2017. szeptember 16 (szombat)**

****Kerékpártúraa Hódmezővásárhelyi   
Gyermekegészségügyért   
Alapítvány szervezésében


**Gyülekező, regisztráció** 8 óra 30 perctől a Népkert bejáratánál, a Székelykapunál. Az alapítvány aktivistái segítenek a jelenléti ívek aláíratásában, a ½ literes ásványvizek és 1-1 alma kiosztásában, felajánlanak kölcsönbe 10 db. kerékpáros sisakot, valamint biztosítanak egy kísérő autót is a kerékpározók mellé. A túrázókat két túravezető kíséri, akik az alapítvány és a Hungarian Flyers Kerékpáros Klub aktivistái.

**Indulás** 9 órakor a városon át (Hódtó utca – vasúti aluljáró – Malom – Gellért – Tuhutum – Nádor utca) Végül a Dilinka-temető mellett a Csomorkányi-templomrom fele vezető úton haladnak a kirándulók a tájvédelmi körzet területén található Kardoskúti Pusztaközpontig.

**Érkezés** dél körül, a Kőrös-Maros Nemzeti Park Igazgatóság Múzeumépületének udvarára. GPS koordináták: 46o29’02.24”É; 20o39’06.37”K. A múzeumban a tájvédelmi körzetre jellemző növény, állat és madárvilággal lehet ismerkedni, a pusztán a híres szürkemarha gulya látogatható, és a magaslesekről távcsöves madármegfigyelésre is lehetőség lesz. A természetvédelemmel foglalkozó szakemberek segítik mindebben az érdeklődőket. A múzeum udvarán kulturális programok színesítik a természetvédelmi napot.


A programok ingyenesek. Mindenki hozzon magának elemózsiát. (Bár lehetőség van ebéd vásárlására is a helyszínen, saját költségen.)

A **visszaindulás** Hódmezővásárhelyre kb. 14 órakor, az érkezés 16 órára várható. A városhatárig maradnak együtt a kirándulók, és a kísérőautó is idáig követi a túrázókat.





****



A túra hossza oda-vissza **60 km**.

**A részvétel feltételei**: a kerékpáros közlekedés szabályainak ismerete és megfelelő műszaki állapotú kerékpár, valamint lehetőség szerint kerékpáros sisak. 14 év alatti gyermekek felnőtt kísérővel vehetnek részt a túrán.